wickkiey/tamil-wikipedia-markdown huggingface dataset:
# பூவம்பட்டி


**பூவம்பட்டி** (*Poovampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நொச்சிப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 46 கிலோமீட்டர் தொலைவிலும், மத்தூரில் இருந்து 6 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 458, மொத்த மக்கள் தொகை 1,849, இதில் 970 ஆண்களும், 879 பெண்களும் அடங்குவர்.  

## மேற்கோள்
# தயோ அசிட்டிக் அமிலம்


**தயோ அசிட்டிக் அமிலம்** (*Thioacetic acid*) CH<sub>3</sub>COSH. என்ற மூலக்கூற்று வாய்ப்பாட்டால் விவரிக்கப்படும் கரிமகந்தகச் சேர்மமாகும். மஞ்சள் நிறத்துடன் தயோல் சேர்மத்தின் மணத்துடன் காணப்படும் இது கரிமத் தொகுப்பு வினைகளில் மூலக்கூறுகளில் தயோல் குழுக்களை அறிமுகப்படுத்தப் பயன்படுகிறது.  

## தயாரிப்பு
அசிட்டிக் நீரிலியுடன் ஐதரசன் சல்பைடை சேர்த்து வினைபுரியச் செய்வதால் தயோ அசிட்டிக் அமிலம் உருவாகிறது.  
(CH<sub>3</sub>C(O))<sub>2</sub>O + H<sub>2</sub>S → CH<sub>3</sub>C(O)SH + CH<sub>3</sub>CO<sub>2</sub>H  
பாசுபரசு பெண்டாசல்பைடுடன் உறைந்த அசிட்டிக் அமிலத்தைச் சேர்த்து வினைபுரியச் செய்து தொடர்ந்து காய்ச்சி வடித்தாலும் தயோ அசிட்டிக் அமிலம் கிடைக்கும்..  
CH<sub>3</sub>COOH + P<sub>2</sub>S<sub>5</sub> → CH<sub>3</sub>COSH + P2OS<sub>4</sub>  
தயோ அசிட்டிக் அமிலம் பொதுவாக அசிட்டிக் அமிலத்தால் மாசுபடுத்தப்படுகிறது.  
பிரத்தியேகமாக C=O இரட்டைப் பிணைப்பின் வலிமையுடன் ஒத்துப்போகும் தயோல் இயங்குச் சமநிலையாக இச்சேர்மம் உள்ளது. ஐதரசன் பிணைப்பின் செல்வாக்கைப் பிரதிபலிக்கும் வகையில், கொதிநிலை (93 °செல்சியசு) மற்றும் உருகு நிலைகள் அசிட்டிக் அமிலத்தை விட 20 மற்றும் 75 கெல்வின் அளவுக்கு குறைவாக உள்ளன.  
## வினைத்திறன்
### அமிலத்தன்மை
தயோ அசிட்டிக் அமிலத்தின் காடித்தன்மை எண் 3.4 என்ற காடித்தன்மை எண் மதிப்புக்கு அருகில் உள்ளதால் இது அசிட்டிக் அமிலத்தை விட 15 மடங்கு அதிக அமிலத்தன்மை கொண்டதாக உள்ளது. இதன் இணைகாரம் தயோ அசிட்டேட்டு ஆகும்.  
CH3COSH → CH3COS− + H+  
நடுநிலை நீரில் தயோ அசிட்டிக் அமிலம் முழுமையாக அயனியாக்கம் செய்யப்படுகிறது.  
### தயோ அசிட்டேட்டின் வினை
தயோ அசிட்டிக் அமிலத்தின் பெரும்பாலான வினைகள் தயோ அசிட்டேட்டு என்ற இணை காரத்திலிருந்து எழுகிறது. இந்த அயனியின் பொட்டாசியம் தயோ அசிட்டேட்டு போன்ற தயோ அசிட்டேட்டு உப்புகள் தயோ அசிட்டேட்டு எசுத்தர்களை உருவாக்கப் பயன்படுகிறது. தயோ அசிட்டேட்டு எசுத்தர்கள் நீராற்பகுப்புக்கு உட்பட்டு தயோல்களைக் கொடுக்கின்றன. தயோ அசிட்டிக் அமிலத்தைப் பயன்படுத்தி ஆல்க்கைல் ஆலைட்டிலிருந்து ஒரு தயோலைத் தயாரிப்பதற்கான பொதுவான முறை நான்கு தனித்தனி படிகளில் தொடர்கிறது. இவற்றில் சில வினைகள் ஒரே குடுவையில் தொடர்ச்சியாக நடக்கின்றன.  
:CH<sub>3</sub>C(O)SH + NaOH → CH<sub>3</sub>C(O)SNa + H<sub>2</sub>O  
:CH<sub>3</sub>C(O)SNa + RX → CH<sub>3</sub>C(O)SR + NaX (X = Cl, Br, I, etc)  
:CH<sub>3</sub>C(O)SR + 2 NaOH → CH<sub>3</sub>CO<sub>2</sub>Na + RSNa + H<sub>2</sub>O  
:RSNa + HCl → RSH + NaCl  

இதன் உருபு நடத்தையின் பயன்பாட்டை விளக்கும் ஒரு பயன்பாட்டில், தயோ அசிட்டிக் அமிலம் அசோபிசு ஐசோ பியூட்டைரோ நைட்ரைல் உடன் ஒரு தனி உருபாக அணுக்கரு கவர் கூட்டு வினையில் பயன்படுத்தப்படுகிறது. இவ்வினையில் ஒரு தயோ எசுத்தர் உருவாகிறது.:  
:  
#### ஒடுக்க அசிட்டைலேற்றம்
பொட்டாசியம் தயோ அசிட்டேட்டு போன்ற தயோ அசிட்டிக் அமில உப்புகள் நைட்ரோ அரீன்களை அரைல் அசிட்டமைடுகளாக மாற்றும் ஒற்றைப் படிநிலை வினைகளில் பயன்படுகின்றன. இவ்வினை குறிப்பாக பாராசிட்டமால் போன்ற மருந்துகள் தயாரிப்பில் மிகப்பயனுள்ளதாக உள்ளது.
# அமந்தாவா


***அமந்தாவா*** (*Amandava*) என்ற பேரினம் எஸ்ட்ரிலிட் குருவி பேரினமாகும். இந்த பறவைகள் ஆப்பிரிக்கா மற்றும் தெற்காசியாவில் அடர்ந்த புல் அல்லது புதர்க்காடுகளில் காணப்படுகின்றன. இவை குட்டையான, சிவப்பு அலகுடன் கூடியன. கூட்டமாகக் காணப்படும் இச்சில்லைகள் விதைகளை உண்ணுகின்றன. முன்னர் இதன் பெயர் *அமதாவத்* மற்றும் *அமிதவத்* எனப் பயன்படுத்தப்பட்டுள்ளது. அமந்தாவா, அம்தாவத், அமிதவத் என்னும் பெயரானது அகமதாபாது என்பதன் திரிபாகக் கருதப்படுகிறது. அதாவது இந்தியாவின் குஜராத் மாநிலத்திலிருந்து முதலில் சில சிவப்புச் சில்லை (அமந்தாவா அமந்தாவா) சேகரிக்கப்பட்டதால் இப்பெயரிடப்பட்டதாக கூறப்படுகிறது.  

### சிற்றினங்கள்
*அமந்தாவா* பேரினம் மூன்று சிற்றினங்களைக் கொண்டுள்ளது:  
| சிவப்புச் சில்லை | *அமந்தாவா அமந்தாவா* | வங்கதேசம், இந்தியா, நேபாளம் மற்றும் பாக்கித்தான் |
| --- | --- | --- |
| பச்சை சில்லை | *அமந்தாவா* *பார்மோசா* | மத்திய இந்தியா, தெற்கு ராஜஸ்தானைச் சுற்றி, குறிப்பாக ஒரியா கிராமத்தில், மத்திய உத்தரப் பிரதேசம், தெற்கு பீகார் மற்றும் மேற்கு வங்காளம் |
| ஆரஞ்சு-மார்பக மெழுகு அலகு அல்லது வரிக்குதிரை மெழுகு அலகு சில்லை | *அமந்தாவா* *சப்லவா* | ஆப்பிரிக்காவில் சகாரா |

மிகவும் நெருங்கிய தொடர்புடைய இரண்டு சில்லைகள், வெப்பமண்டல தெற்காசியாவிலும், ஆப்பிரிக்காவில் மெழுகு அலகு சில்லையும் காணப்படுகின்றது. இந்த பேரினத்தின் பல்வேறு சிற்றினங்கள் சில சமயங்களில் *இசுபோரேஜிதசு* பேரினத்தில் வைக்கப்படுகின்றன.
# எலிசபெத் தர்ட்டில்



** எலிசபெத் தர்ட்டில்** *(Elizabeth Turtle)* ஜான் ஆப்கின்சு பல்கலைக்கழகத்தின் பயன்முறை இயற்பியல் ஆய்வகத்தில் பணிபுரியும் ஓர் அமெரிக்கக் கோள் அறிவியலாளர் ஆவார்.  

## கல்வி
இவர் 1989 இல் இயற்பியலுக்கான அறிவியல் இளவல் பட்டத்தை மசாசூசட் தொழில்நுட்ப நிறுவனத்தில் ஈட்டினார். இவர் கோள் அறிவியலில் முனைவர் பட்டத்தை 1998 இல் அரிசோனா பல்கலைக்கழகத்தில் இருந்து பெற்றார்.  

இவர் கலீலியோ விண்கலத் திட்டத்தின் படிம்வாக்கக் குழுவில் இணைந்து பணிபுரிந்துள்ளார் இவர் காசினி-ஐகன்சு திட்டத்தின் படிமவாக்க, இராடார் குழுக்களில் இணைந்து பணிபுரிந்துள்ளார். இவர் நிலா வெள்ளோட்ட வட்டணைக்கலத்தில் இயங்கிய ஒளிப்படக் கருவிப் பணியின் இணை ஆய்வாளர் ஆவார். இவர் கோள்மொத்தல் கூறுபாடுகள் பற்றியும் கோள் மேற்பரப்பு நிகழ்வுகள் பற்றியும் கோள் படிமவாக்கம், நிலப்பட வரைவியல் பற்றியும் பல ஆய்வுக் கட்டுரைகளை பிறரோடு இணைந்து வெளியிட்டுள்ளார்.  

இவர் ஐரோப்பா படிமவாக்க கருவி அமைப்பின் முதன்மை ஆய்வாளர் ஆவார். இக்கருவி அமைப்பு வியாழன் நிலவான ஐரோப்பாத் தேட்ட த் திட்ட வட்டணைக்கலத்தில் இணைக்க தேர்வு செய்யப்பட்டுள்ளது. இவர் திரேகான்பிளை விண்கலத்தின் முதன்மை ஆய்வாளரும் ஆவார். இந்த விண்வெளிக்கலத் திட்ட முன்மொழிவு நாசாவின் 2017 ஆம் ஆண்டு புதிய முன்முகப்புத் தேட்ட நிகழ்ச்சிநிரலில் உள்ளடங்கியதாகும். இது 2019 ஆம் ஆண்டு ஜூன் 27 அன்று தேர்வாகியது. இத்திட்ட வட்டணைக்கலம் தித்தன் நிலாவின் வளிமண்டல வானிலையையும் அதன் மேற்பரப்பு வேதி உட்கூறுகளையும் ஆய்வதற்கான இருப்பிடம் மாற்றவல்ல இரட்டை வான்கல ஊர்தியைக் கொண்டதாகும்.  

## விருதுகள்
நாசா 2008, 2009, 2010, 2015 ஆம் ஆண்டுகளில் இவருக்குபல குழுச் சாதனை விருதுகளை வழங்கியுள்ளது. இவ்விருதுகளைப் பெற வழிவகுத்த குழுக்களாக காசினி தித்தன் தொகுப்பு அறிவியல் குழு, காசினி படிம உருவாக்க அறிவியல் குழு, காசினி தித்தன் வட்டணைக்கல அறிவியல் குழு நிலா வெள்ளோட்ட வட்டணைக்கலக் குழு, நிலா வெள்ளோட்ட வட்டணைக்கலக் விரிவாக்க அறிவியல் திட்டக் குழு போன்றவை அமைந்தன.
# குட்டை அலகு நெட்டைக்காலி


**குட்டை அலகு நெட்டைக்காலி** (*Short-billed pipit*)(*ஆந்தசு பர்கேட்டசு*) என்பது பறவை குடும்பத்தினைச் சார்ந்த வாலாட்டிக் குருவி சிற்றினமாகும்.  

இது அர்கெந்தீனா, பொலிவியா, பிரேசில், பரகுவை, பெரு மற்றும் உருகுவை ஆகிய நாடுகளில் காணப்படுகிறது. இதன் இயற் வாழிடங்கள் வெப்பமான புல்வெளி மற்றும் மிதவெப்பமண்டல அல்லது வெப்பமண்டல உயர்நில புல்வெளி ஆகும். புனா நெட்டைக்காலி சில நேரங்களில் துணையினமாகக் கருதப்படுகிறது.
# ஜக்மோகன் யாதவ்


## பணி
உத்தரப் பிரதேசக் காவல்துறையின் தலைமை இயக்குநராகப் பணியாற்றிய யாதவ், முன்னதாக உத்திரப் பிரதேச அரசின் (காவல்துறை) கூடுதல் தலைமை இயக்குநர் (சட்டம் மற்றும் ஒழுங்கு), மீரட், பரேலி மற்றும் கோரக்பூர் மண்டலங்களின் காவல்துறைத் தலைவர் (ஐஜி) உள்ளிட்ட முக்கிய பதவிகளில் பணியாற்றினார்., உத்தரப் பிரதேச சிறப்பு அதிரடிப் படையின் தலைவராக, இலக்னோவின் பேரிலி கோரக்பூர் எல்லையில் பணியாற்றியுள்ளார். குற்றப்பிரிவு-குற்றப் புலனாய்வுத் துறை இயக்குநராகவும் பணியாற்றினார்.  

யாதவ் 31 டிசம்பர் 2015 அன்று காவல்துறைப் பணியிலிருந்து ஓய்வு பெற்றார்.  

## பதக்கங்கள்

- சிறந்த சேவைக்கான காவல் பதக்கம் - ஜனவரி 26, 2000
- சிறப்பான சேவைக்கான குடியரசுத்தலைவரின் விருது - 26 சனவரி 2011
- 50வது சுதந்திர தினப் பதக்கம் - ஆகஸ்ட் 15, 1997

## வகித்தப் பதவிகள்
**ஜக்மோகன் யாதவ் வகித்த பதவிகள்**

| **** | **காவல்துறையின் தலைமை இயக்குநர்** | **31 திசம்பர் 2014** |  |
| --- | --- | --- | --- |
| **** | **காவல்துறை கூடுதல் இயக்குநர்** | **9 நவம்பர் 2010** |  |
| **** | **காவல்துறைத் தலைவர்** | **30 நவம்பர் 2004** |  |
| **** | **காவல்துறைத் துணைத்தலைவர்** | **21 ஏப்ரல் 1998** |  |
| **** | **காவல்துறைக் கண்காணிப்பாளர் (தேர்வு நிலை)** | **சனவரி 1995** |  |
| **** | **காவல்துறைக் கண்காணிப்பாளர்** | **சனவரி 1988** |  |
| **** | **காவல்துறை உதவிக் கண்காணிப்பாளர்** | **அக்டோபர் 1984** |  |
| **** | **காவல்துறை உதவிக் கண்காணிப்பாளர்** | **அக்டோபர் 1983** | } |
# தூங்காத கண்ணின்று ஒன்று

**தூங்காத கண்ணின்று ஒன்று** (*Thoongatha Kannindru Ondru*) 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். சுந்தர்ராஜன் இயக்கிய இப்படத்தை கே. கோபிநாதன் தயாரித்தார். இப்படத்தில் மோகன், அம்பிகா, வி. கே. ராமசாமி, எஸ். வி. சேகர் ஆகியோர் நடித்திருந்தனர்.  

## நடிகர்கள்
- மோகன்
- அம்பிகா
- வி. கே. ராமசாமி
- எஸ். வி. சேகர்
- கிருஷ்ணமூர்த்தி
- வி. எம். ஜான்
- எஸ். வரலட்சுமி
- வாணி
- பொன்னி
- இராஜபிரியா

## பின்னணிக் குரல்
இப்படத்தில் நடிகர் மோகனுக்கு எஸ். என். சுரேந்தர் பின்னணி பேசியிருந்தார்.  

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை முத்துலிங்கம், அ. மருதகாசி, புலமைப்பித்தன் ஆகியோர் இயற்றினர்.  

## வெளியீடும் வரவேற்பும்
*கல்கி* இதழின் விமர்சகர் திரைஞானம், "இத்திரைப்படத் தலைப்பை உச்சரிப்பதில் உள்ள சிரமம் பார்ப்பதிலும் உண்டு" என்று எழுதியிருந்தார்.
# நவ்ரே



**நவ்ரே** (**Navreh** or **Kashmiri New Year**) காஷ்மீர இந்துக்களின் புத்தாண்டு நாள் ஆகும். சமசுகிருத மொழியின் *நவ வருஷம்* (புத்தாண்டு) என்பதே காஷ்மீர மொழியில் *நவ்ரே* என அழைக்கப்படுகிறது. சித்திரை மாதத்தின் (மார்ச்-ஏப்ரல்) பௌர்ணமி நாளன்று காஷ்மீர புத்தாண்டு நவ்ரே துவங்குகிறது.  

## நவ்ரே புத்தாண்டு சடங்கு முறைகள்
நவ்ரே எனும் காஷ்மீரப் புத்தாண்டு அன்று பெரிய தட்டில் உணவு, புதிய மலர்கள், புதிய புல், தயிர், அக்ரூட் போன்ற உலர் பழங்கள், பருப்புகள், எழுது பொருட்கள், தங்கம் மற்றும் வெள்ளி நாணயங்கள், உப்பு, மூலிகை போன்ற பிரசாதம் இறைவனுக்கு படைக்கப்படுகிறது. புத்தாண்டு நாளுக்கு முதல் நாள் இரவில் சமைத்த அரிசி, கோதுமை, ரொட்டி ஆகியவற்றை துணியில் மூடி வைத்திருப்பர். புத்தாண்டு தினத்தன்று, குடும்ப உறுப்பினர்கள் ஒன்று கூடி, மூடி வைத்திருந்த உணவு மூட்டையை அவிழ்த்து, புத்தாண்டு நாளான *நவ்ரே* அன்று அதைப் பார்ப்பார்கள். இது மலையாளிகள் விஷூ புத்தாண்டு பண்டிகை கொண்டாடுவது போன்று உள்ளது.  

அரிசி மற்றும் நாணயங்கள் அன்றாட உணவு மற்றும் செல்வத்தைக் குறிக்கின்றன. எழுதுபொருட்கள் கற்றலுக்கான தேடலை நினைவூட்டுகிறது. கண்ணாடி நமது நினைவுகளைப் பின்னோக்கிப் பிரதிபலிக்கிறது. மூலிகை வாழ்க்கையின் கசப்பான அமசங்களை நினைவூட்டுகிறது. உணவைப் பார்த்த பிறகு, சூரிய பகவானுக்கு நன்றி தெரிவிக்கும் அடையாளமாக நீர் நிலைகளில் ஒரு வால்நட் பருப்பை வீசுகிறார்கள். பின்னர் குடும்ப்பத்தினர் கோயிலில் உள்ள அம்மனுக்கு நெய்யில் மஞ்சள் சாதம் படையலிட்டு, வணங்கி வாழ்த்து பெறுகின்றனர்.  

## இதனைய்ம் காண்க
- காஷ்மீர பண்டிதர்கள்
- காஷ்மீர இந்துக்கள்
- காஷ்மீரி மொழி
# பெஸ்து வரஸ்

**பெஸ்து வரஸ்** (**Bestu Varas**) அறுவடை காலத்தின் துவக்கத்தில், தீபாவளி பண்டிகைக்குப் பின் வரும் வளர்பிறை அன்று குஜராத்தி புத்தாண்டு துவங்குகிறது. ஆனால் இராஜஸ்தானின் மார்வார் பிரதேசத்தின் மார்வாடிகள் தீபாவளி அன்று தங்கள் புத்தாண்டை கொண்டாடுகிறார்கள்.  

## தொன்ம வரலாறு
பெஸ்து வரஸ் பண்டிகை பகவான் ஸ்ரீ கிருஷ்ணருடன் தொடர்புடையது. இதிகாச, புராணங்களின்படி, பகவான் கிருஷ்ணர் தனது இளமை வாழ்க்கையை விரஜபூமியில் கழித்தார். மேலும் இந்திரனுக்கு அளிக்கப்பட்ட காணிக்கைகள் குறித்து கேள்விகளை எழுப்பினார். இதனால் விரஜபூமி மக்கள் இந்திரனுக்கு காணிக்கை செலுத்துவதை நிறுத்தினர். இதற்கு பழிவாங்கும் விதமாக, இந்திரன் விரஜபூமியில் இடியுடன் கூடிய பலத்த மழை பொழியச் செய்தார். இதனால் ஆயர் குலத்தினரின் உடமைகள் மற்றும் கால்நடைகளுக்கு பேரிழப்பு ஏற்பட்டது. இந்த துன்பங்களுக்கு முடிவு கட்ட, கிருஷ்ணர், கால்நடைகள் மற்றும் யாதவர்களுக்கு தங்குமிடம் வழங்குவதற்காக கோவர்தன் மலையை தனது சுண்டு விரலில் உயர்த்தி, குடையாக பிடித்தார். இது ஏழு நாட்கள் தொடர்ந்தது, எட்டாவது நாளில், இந்திரன் தனது தோல்வியை ஒப்புக்கொண்டு பகவான் கிருஷ்ணருக்கு தலைவணங்கினார். இந்த வழியில், கோவர்தன் மலைக்கு பிரார்த்தனை செய்யும் பாரம்பரியம் தொடங்கியது.  

## சடங்குகள்
வணிகர்கள் தங்கள் பழைய கணக்குப் புத்தகங்களை மூடிவிட்டு, புதியவற்றைத் திறக்கிறார்கள், இதற்கு ஒரு நாள் முன்னதாக, கணக்குப் புத்தகங்களில் புனிதமான சுவஸ்திகா சின்னத்தை வர்ணம் பூசியும், சுபம் & இலாபம் என்றும் எழுதுகிறார்கள். மக்கள் செல்வத்தின் தெய்வமான இலட்சுமி தேவியையும், கல்வியின் தெய்வமான சரசுவதி தேவியையும் வணங்குகிறார்கள். ஆண்டின் முக்கியத்துவமான இந்த நாள் ஆண்டு முழுவதும் அதிர்ஷ்டத்தையும் லாபத்தையும் தருவதாக நம்பப்படுகிறது. குஜராத்தி புத்தாண்டு கோவர்தன் பூஜையுடன் ஒத்துப்போகிறது.
# ஆசாதி பிஜ்

**ஆசாதி பிஜ்** (**Ashadhi Bij**) என்பது இந்தியாவின் குஜராத் மாநிலத்தின் கட்ச் பிரதேச மக்களின் புத்தாண்டு ஆகும். ஆசாதி பிஜ் எனும் புத்தாண்டு இந்து நாட்காட்டியின் படி ஆடி மாதத்தில் வரும் வளர்பிறையின் இரண்டாம் நாளில் ஆசாதி பிஜ் புத்தாண்டு கொண்டாடப்படுகிறது.  
இப்புத்தாண்டு கட்ச் பகுதியில் மழையின் தொடக்கத்துடன் தொடர்புடையது.
# மேஷ சங்கராந்தி



**மேஷ சங்கராந்தி** (**Mesha Sankranti** or **Mesha Sankramana** or **Hindu Solar New Year**) சூரிய நாட்காட்டியின் படி ஆண்டின் முதல் நாள் ஆகும். இது சித்திரை மாத்த்தின் (மேஷ ராசி) முதல் நாளாகும். இது சூரியன், மேஷ ராசியில் புகும் நாளாகும். இந்து நாட்காட்டியின் படி இந்து சமயத்தினருக்கு முக்கிய நாளாகும். ஆங்கில நாட்காட்டியின் படி, மேஷ சங்கராந்தி பொதுவாக 14 ஏப்ரல் அன்றும், நெட்டாண்டில் மட்டும் 13 ஏபரல் அன்றும் வரும். தமிழர்கள் இந்நாளை சித்திரைப் புத்தாண்டாக கொண்டாடுகின்றனர். மேலும் சூரிய நாட்காட்டியை கடைபிடிக்கும் அசாமியர்கள், வங்காளிகள், பஞ்சாபிகள், மலையாளிகள், ஒடியா மக்கள் மேஷ சங்கராந்தி நாளை புத்தாண்டாக கொண்டாடுகின்றனர்  

இதற்கு இணையாக பௌத்த நாட்காட்டியின் அடிப்படையில் தாய்லாந்து, லாவோஸ், கம்போடியா, மியான்மர், இலங்கை மற்றும் இந்தியாவின் வடகிழக்கு மாநிலங்களில் மேஷ சங்கராந்தி நாளை புத்தாண்டு நாளாக கொண்டாடுகின்றனர்.
# போத்தராஜன்பட்டி


**போத்தராஜன்பட்டி** (*Potharajanpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கொண்டாம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 6 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 109, மொத்த மக்கள் தொகை 417, இதில் 234 ஆண்களும், 183 பெண்களும் அடங்குவர்.  

## மேற்கோள்
# புதுபட்டி


**புதுபட்டி** (*Pudupatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது மூங்கிலேறி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 60 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 191, மொத்த மக்கள் தொகை 730, இதில் 395 ஆண்களும், 335 பெண்களும் அடங்குவர்.  

## மேற்கோள்
# புதூர், ஊத்தங்கரை வட்டம்


**கொண்டம்பட்டி புதூர்** (*KONDAMPATTI PUDHUR*) என்பது தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ஊத்தங்கரை வட்டத்தின் கொண்டம்பட்டி ஊராட்சிக்கு உட்பட்ட ஒரு முக்கிய கிராமம் .  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 56 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் தொலைவிலும், பாம்பாறு அணை இருந்து 2 கிலோமீட்டர் தொலைவிலும், சென்னையில் இருந்து 239 கிலோமீட்டர் தொலைவிலும் உள்ளது.  

== இயற்கைச் சூழல்  
கொண்டம்பட்டி புதூர் வனப்பகுதியில் மான், முயல், மயில், காட்டுபன்றி, காட்டுகோழி மற்றும் சந்தன மரங்கள் பரவலாக காணப்படுகின்றன. இந்த வனப்பகுதி சுமார் 300 ஏக்கர் நிலத்தை கொண்டுள்ளது.  

கொண்டம்பட்டி வனப்பகுதியில் சுமார் 10 ஏரிகள் இருக்கிறது. இதில் முக்கிய ஏரிகள் அத்தி குட்டை ஏரி, புதூர் எரி, மான் குட்டை, தண்ணி குட்டை போன்ற பல ஏரிகள் உள்ளன.  

கொண்டம்பட்டி புதூர் சுற்றுலா தளங்களின் சுற்றி பார்க்கவேண்டிய இடங்கள். ஜெனபாறை வற்றாத நீருற்று, புதூர் மான் பள்ளம் போன்ற பல இடங்கள் உள்ளன.  

கொண்டம்பட்டி புதூர் பகுதியை அதிகம் பார்வை இட கிராமத்தின் முக்கிய நபரான ஹரிஹரன் என்ற இளைஞரை அணுகுவது நல்லது. ஏனென்றால் அவருக்கும் கொண்டம்பட்டி புதூர் சுற்றியுள்ள பகுதிகள் அதிகம் தெரியும். அதுமட்டும் இல்லாமல் அவர் @trending__hari_ என்ற இன்ஸ்டாகிராம் பக்கத்தில் இவர புகைப்படம் காணலாம். இவருடைய முக்கிய இன்ஸ்டாகிராம் பக்கம் @uthangarai_official_ ஆகும். அதிலும் அவர் நிகழ்வுகளை அப்லோட் செய்து உள்ளார். அதில் காணலாம். இவர் ஊத்தங்கரை வட்டத்தின் ஒரு முக்கிய பொருளாளர் ஆவார்.  

இதை சுற்றிப் பார்க்க விரும்பினால் ; ஊத்தங்கரையிருந்து கொண்டம்பட்டி புதூர் வரவேண்டும். கொண்டம்பட்டி புதூர் மாரியம்மன் கோவில் அருகே வாகனங்களை நிறுத்திவிட்டு, புதூர் மக்களை அணுகி சுற்றுலாத் தலங்களை நடைபாதை மூலம் பார்வையிடலாம்.  

வனப்பகுதிக்குள் போக வாகனங்களுக்கு அனுமதி இல்லை. நீங்கள் வாகனங்களை கொண்டம்பட்டி புதூர் மாரியம்மன் கோவில் அருகே நிறுத்தி விட வேண்டும்.  

## கிராமத்தின் ஒட்டு எண்ணிக்கை
2025 கணப்பெடுப்பின்படி 967 ஓட்டு எண்ணிக்கை இருக்கிறது.  

## மக்கள் வகைப்பாடு
2021 மக்கள் தொகை கணக்கெடுப்பின்படி இந்த ஊரில் மொத்த வீடுகள் 358, மொத்த மக்கள் தொகை 3210 ஆகும். இதில் 1862 ஆண்களும், 1348 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# புளியம்பட்டி, ஊத்தங்கரை வட்டம்


**புளியம்பட்டி** (*Puliyampatti *) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கீழ்குப்பம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், சென்னையில் இருந்து 242 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 282, மொத்த மக்கள் தொகை 1291, இதில் 651 ஆண்களும், 640 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 61.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# பிசுவபூசண் அரிச்சந்தன்


**பிசுவபூசண் அரிச்சந்தன்** (*Biswabhusan Harichandan*)(பிறப்பு 3 ஆகஸ்ட் 1934) ஆந்திரப் பிரதேசத்தின் 23வது மற்றும் தற்போதைய ஆளுநராகப் பணியாற்றும் இந்திய அரசியல்வாதி ஆவார்.  

## அரசியல் வாழ்க்கையும் பணியும்
அரிச்சந்தன் பாரதிய ஜனசங்கத்தில் 1971-ல் சேர்ந்தார். பாரதிய ஜனசங்கத்தில் தேசிய செயல் உறுப்பினர் மற்றும் ஒரிசா மாநில பொதுச்செயலாளராக ஜனதா கட்சி 1977-ல் தோன்றும் வரை பொறுப்பு வகித்தார். நெருக்கடி நிலைக் காலத்தில் இவர், மிசா சட்டத்தின் கீழ் கைது செய்யப்பட்டார். பின்னர் 1980-ல் பாரதிய ஜனதா கட்சி உருவான பிறகு , இவர் ஜனதா தளத்துடன் கைகோர்ப்பதற்கு முன்பு 1988 வரை மாநிலத்தின் தலைவராக நியமிக்கப்பட்டார். பின்னர் 1996-ல் மீண்டும் பாஜகவில் இணைந்தார்.  

அரிசந்தன் ஒடிசா மாநில சட்டப் பேரவைக்கு ஐந்து முறை தேர்ந்தெடுக்கப்பட்டார். சில்க்கா ஏரி சட்டமன்றத் தொகுதியிலிருந்து 1977ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1990-ல் ஜனதா தளம் கட்சியின் சார்பில் போட்டியிட்டு ஆட்சிக்கு வந்தார். 1997ஆம் ஆண்டு புவனேசுவரம் மத்திய தொகுதி இடைத்தேர்தலில் போட்டியிட்டு மூன்றாவது முறையாகச் சட்டமன்றத்திற்குத் தேர்ந்தெடுக்கப்பட்டார். மேலும் தொடர்ந்து மூன்று முறை இதே தொகுதியில் சட்டமன்ற உறுப்பினராகப் பதவியில் தொடர்ந்தார். 2004-ல் பிஜுஜனதா தளம்-பாஜக தலைமையிலான கூட்டணி அரசாங்கத்தில் அமைச்சராகவும் இருந்தார்.  

ஜூலை 2019-ல், இந்தியக் குடியரசுத் தலைவர் ஆந்திரா மற்றும் தெலங்காணா ஆளுநர்களை மாற்றியமைத்தார். அரிச்சந்திரன் ஆந்திராவின் 23வது ஆளுநராக நியமிக்கப்பட்டார்.  

## தனிப்பட்ட வாழ்க்கை
17 நவம்பர் 2021 அன்று, அரிசந்தனுக்கு கோவிட்-19 இருப்பது கண்டறியப்பட்டது.  

## விருதுகள்
அரிசந்தன் 2021-ல் கலிங்க ரத்னா விருது பெற்றார்.  

## பனுவல்கள்
*அரிசந்தன்* பல புத்தகங்களை எழுதியுள்ளார். அவற்றில் சில: மருபதாசு, *மகாசங்கராமர் மகாநாயக்*, *பக்சி ஜகபந்து* *, பைகா கலகம்* மற்றும் இவரது சுயசரிதை *சங்கர்சா சரினாகின்.*
# மெத்தாக்சிதொலுயீன்

**மெத்தாக்சிதொலுயீன்கள்** (*Methoxytoluenes*) என்பவை CH<sub>3</sub>OC<sub>6</sub>H<sub>4</sub>CH<sub>3</sub> என்ற மூலக்கூற்று வாய்ப்பாட்டால் விவரிக்கப்படுகின்ற மூன்று சமபகுதிய கரிமச் சேர்மங்களைக் குறிக்கும். மெத்திலனிசோல்கள் அல்லது கிரெசில் மெத்தில் ஈதர்கள் என்ற பெயராலும் இவை அழைக்கப்படுகின்றன. மெத்தாக்சி குழுவும் ஒரு மெத்தில் குழுவும் இணைக்கப்பட்டுள்ள இருபதிலீடு பென்சீன் வளையத்தைக் கொண்டிருக்கின்றன. மூன்றும் நிறமற்ற தீப்பற்றி எரியக்கூடிய திரவங்கள் ஆகும். கரிம கரைப்பான்களில் இவை கரையக்கூடியவை ஆனால் தண்ணீரில் இலேசாக கரைகின்றன. மெத்தாக்சிபென்சாயிக் அமிலங்கள் மற்றும் மெத்தாக்சிபென்சால்டிகைடுகள் தயாரிப்பதற்கான முன்னோடிச் சேர்மங்களாக இருந்தாலும் இவை பெரிய வணிக முக்கியத்துவத்தைக் கொண்டிருக்கவில்லை.  
## வேதியியல் பண்புகள்
| Common names | 2-மெத்தாக்சிதொலுயீன்
2-மெத்திலனிசோல்
ஆர்த்தோ கிரெசில் மெத்தில் ஈதர் | 3-மெத்தாக்சிதொலுயீன்
3-மெத்திலனிசோல்
மெட்டா கிரெசில் மெத்தில் ஈதர் | 4-மெத்தாக்சிதொலுயீன்
4-மெத்திலனிசோல்
பாரா கிரெசில் மெத்தில் ஈதர் |  |
| --- | --- | --- | --- | --- |
| Structure |  |  |  |  |
| பப்கெம் எண் | [33637] | [7530] | [7731] |  |
| சிஏஎசு எண் | [578-58-5] | [100-84-5] | [104-93-8] |  |
| உருகுநிலை | -34.1&nbsp;°செ (−31&nbsp;°பா; 238 கெ) | -47&nbsp;°செ (−52.6&nbsp;°பா; 226 கெ) | -23&nbsp;°செ (44.6&nbsp;°பா; 280 கெ) |  |
| கொதிநிலை | 171&nbsp;°செ (318.2&nbsp;°பா; 432 கெ) | 175.5&nbsp;°செ (323.6&nbsp;°பா; 435 கெ) | 175.5&nbsp;°செ (323.6&nbsp;°பா; 435 கெ) |  |
| Density | 0.9798 கி/செ.மீ<sup>3</sup> | 0.9716 கி/செ.மீ<sup>3</sup> | 0.969 கி/செ.மீ<sup>3</sup> | } |
## இதையும் காண்க
- எத்தீல் பினைல் ஈதர்
# கைபேசி அருங்காட்சியகம்



**கைபேசி அருங்காட்சியகம்** (**Mobile Phone Museum)** என்பது கைபேசிகளை கட்டுப்படுத்தும் ஒரு மெய்நிகர் அருங்காட்சியகம் ஆகும். கைபேசி தொழில்நுட்பத்தை காப்பகப்படுத்துதல், பாதுகாத்தல், கைபேசித் துறையில் முன்னேற்றங்கள், கண்டுபிடிப்புகள் பற்றிய கல்வி போன்றவற்றை அதிகரிப்பதை நோக்கமாகக் கொண்ட ஓர் இலாப நோக்கமற்ற அமைப்பாகும். உலகின் மிக விரிவான கைபேசி அருங்காட்சியகம் என்று இவ்வமைப்பு விவரிக்கப்பட்டுள்ளது. அதிகாரப்பூர்வமாக 2021 ஆம் ஆண்டு நவம்பர் மாதம் இலண்டன் நகரத்தில் நடைபெற்ற ஒரு நிகழ்ச்சியில் தொடங்கப்பட்டது வோடபோன் நிறுவனத்துடனான ஐந்தாண்டு நல்கை ஒப்பந்தத்தின் மூலம் அருங்காட்சியகம் ஆதரிக்கப்படுகிறது. அருங்காட்சியக அறிமுக விழாவின் போது இங்கு 200 வெவ்வேறு உற்பத்தியாளர்களிடமிருந்து 2000 எண்ணிக்கைக்கும் மேற்பட்ட தனிப்பட்ட சாதனங்கள் வைக்கப்பட்டிருந்தன. இவற்றில் கைபேசிகளின் ஆரம்ப வளர்ச்சியிலிருந்து சமீபத்திய மாதிரிகள் வரை பரவியிருந்தன.
# இந்திய ரிசர்வ் வங்கிச் சட்டம், 1934

**இந்திய ரிசர்வ் வங்கிச் சட்டம், 1934** என்பது இந்திய ரிசர்வ் வங்கியை நிறுவுவதற்கு ஏற்ப உருவாக்கப்பட்ட, இந்தியா முழுமைக்கும் பொருந்தும் ஒரு சட்டமாகும். இச்சட்டம் பின்வரும் தலைப்புகளில் உள்ளடக்கங்களைக் கொண்டுள்ளது:  

- இந்திய ரிசர்வ் வங்கியின் கூட்டுருவாக்கம், முதல், மேலாண்மை, அலுவல் (சட்டப் பெரும்பிரிவு II)
- வங்கியின் செயல்பாடுகள் (சட்டப் பெரும்பிரிவு III)
- கடன் குறித்த தகவல்களை சேகரித்தல், வழங்குதல் (சட்டப் பெரும்பிரிவு IIIA)
- வங்கியியல் சாரா நிறுவனங்கள் வைப்புகளைப் பெருவதில் வழிவகுப்புகளும் நிதியியல் நிறுவனங்களுக்கான ஏற்பாடுகளும் (சட்டப் பெரும்பிரிவு IIIB)
- (சட்டப்படி) உருவாக்கப்படாத அமைப்புகள் வைப்புகளைப் பெறுவதைத் தடை செய்தல் (சட்டப் பெரும்பிரிவு IIIC)
- வழிப்பொருள் சந்தைகள், நிதிச்சந்தை கருவிகள், ஈட்டாவணங்கள் ஆகியவற்றில் பரிமாற்றங்களை நெறிப்படுத்துதல் (சட்டப் பெரும்பிரிவு IIID)
- [IIID பிரிவிலுள்ள கருவிகளின்] கூட்டுச் செயலமைவு (சட்டப் பெரும்பிரிவு IIIE)
- நிதிக் கொள்கை(சட்டப் பெரும்பிரிவு IIIF)
- பொதுச் சட்டங்கள் (சட்டப் பெரும்பிரிவு IV)
- தண்டங்கள் (சட்டப் பெரும்பிரிவு V)
# எலத்தகிரி



**எலத்தகிரி** (*Elathagiri*) என்பது இந்தியாவின் தமிழ்நாடு மாநிலத்தில் அமைந்துள்ள கிருட்டிணகிரி மாவட்டத்தில் அமைந்துள்ள ஒரு சிறிய கிராமம் ஆகும். எலுத்தகிரி என்ற பெயராலும் இந்த கிராமம் அழைக்கப்படுகிறது. பெங்களூர் - சென்னை நெடுஞ்சாலைக்கு 3 கி.மீ. தொலைவிலும், மாவட்ட தலைநகர் கிருட்டிணகிரியிலிருந்து 9 கி.மீ. தொலைவிலும் எலத்தகிரி அமைந்துள்ளது. கிராமத்தில் பல கத்தோலிக்க கிறித்துதவ குடியேற்றங்கள் உள்ளன. எனவே கத்தோலிக்க சமய பரப்புக் குழுவினர் 100 ஆண்டுகளுக்கு முன்பு இங்கு பள்ளிகளைத் தொடங்கினர். எலத்தகிரி கிராமம் அதன் தேவாலயங்கள், பள்ளிகள் மற்றும் கல்லூரிகள் காரணமாக சுற்றியுள்ள பகுதிகளில் மிகவும் பிரபலமானது.  

## கல்வி

- புனித ஆண்டனி தொடக்கப்பள்ளி
- புனித ஆண்டனி மேல்நிலைப் பள்ளி
- கோன்சாகா மெட்ரிக் மேல்நிலைப் பள்ளி
- அரசு மேல்நிலைப் பள்ளி, ஒரப்பம் *(எலத்தகிரியிலிருந்து 4 கி.மீ.)*
- சிவகாமியம்மாள் மேல்நிலைப் பள்ளி *(ஏலத்தகிரியிலிருந்து 5 கி.மீ)*
- கோன்சாகா கலை மற்றும் அறிவியல் மகளிர் கல்லூரி

## ஆலயங்கள்

- அடைக்கல மாதா தேவாலயம், எலத்தகிரி
- புனித குடும்ப தேவாலயம் (பாறை கோவில்)
- சி.எசு.ஐ குட் செப்பர்டு தேவாலயம்
- கரூர் மாரியம்மன் கோவில்
- சிறீ லட்சுமி நாராயண ஆலயம்
- புனித இயோசப் தேவாலயம், காத்தம்பள்ளம்
- சகாயமாதா தேவாலயம், சகாயபுரம்

## அலுவலகங்கள்

- எலத்தகிரி அஞ்சல் நிலையம்
- பாரத மாநில வங்கி, எலத்தகிரி கிளை
# பிரித்தானிய மெட்ராசு வங்கி (1795)

**பிரித்தானிய மெட்ராசு வங்கி (1795)**(*The British Bank of Madras (1795*)) என்பது பிரித்தானிய இந்தியாவில் 1795 ஆம் ஆண்டு நிறுவப்பட்ட ஒரு வங்கியாகும். இந்த வங்கி இந்தியாவின் ஏழாவது பழமையான வங்கியாகும் . வங்கி இறுதியில் மெட்ராசு வங்கியுடன் 1843 ஆம் ஆண்டு இணைக்கப்பட்டது  

## வரலாறு

### நிறுவுதல்
பிரித்தானிய மெட்ராசு வங்கி கர்நாடக வங்கிக்குப் பிறகு மெட்ராசு மாகாணத்தில் நிறுவப்பட்ட இரண்டாவது மிகப் பழமையான வங்கியாகும். இவ்வங்கி தென்னிந்தியாவின் பல நகரங்களுக்கு சேவை செய்தது. வங்கி நிறுவப்பட்டு பெரும்பாலும் ஐரோப்பிய வர்த்தகர்களால் நிர்வகிக்கப்பட்டது. . அவர்கள் ஆங்கிலேய கிழக்கிந்திய கம்பெனியுடன் நெருக்கமாக பணியாற்றினர்.  

### மேலாண்மை
முக்கியமாக கிழக்கிந்திய கம்பெனியில் இருந்து பெறப்பட்ட பெரும்பாலான பிரித்தானிய மக்கள் வங்கியில் பணியாற்றினார்கள். வங்கியின் பெரும்பாலான அலுவலகங்கள் மற்றும் கிளைகள் மெட்ராசு மாகாணத்தில் இருந்தன . இந்த வங்கி சென்னையில் உள்ள சியார்ச்சு டவுன் தலைமையிடமாக இருந்தது.  

### இறுதி ஆண்டுகள்
1843 ஆம் ஆண்டில் மெட்ராசு வங்கியை உருவாக்குவதற்காக இணைக்கப்பட்ட நான்கு வங்கிகளில் இந்த வங்கியும் ஒன்றாகும்: மெட்ராசு வங்கி, கர்நாடக வங்கி, பிரித்தானிய மெட்ராசு வங்கி (1795), மற்றும் ஆசியாட்டிக் வங்கி (1804). என்பவை அந்நான்கு வங்கிகளாகும். மெட்ராசு வங்கி இந்திய இம்பீரியல் வங்கியின் முன்னோடி வங்கிகளில் ஒன்றாகும், இறுதியில் இதுவே இந்திய பாரத மாநில வங்கியாக உருவானது.  

## மரபு
இந்த வங்கி இந்தியாவின் ஏழாவது பழமையான வங்கி என்பது குறிப்பிடத்தக்கது. இந்திய இம்பீரியல் வங்கி மற்றும் மெட்ராசு வங்கி மூலம் பாரத மாநில வங்கியாக இந்தியாவின் முன்னோடி வங்கிகளில் ஒன்றாகவும் இந்த வங்கி குறிப்பிடத்தக்கது.
# பண்டைய கொரிந்து


**கொரிந்து** ( *Corinth*, ( ; ) என்பது கொரிந்தின் பூசந்தியில் இருந்த ஒரு நகர அரசு ஆகும். இது பெலொப்பொனேசியாவுடன் கிரேக்கத்தின் பிரதான நிலப்பகுதியுடன் இணைக்கும் குறுகிய நிலப்பரப்பாகும், இது ஏதென்சுக்கும் எசுபார்த்தாவிற்கும் இடையில் நடுப்பகுதியிலேயே இருந்தது. நவீன கொரிந்து நகரம் பண்டைய இடிபாடுகளின் வடகிழக்கே சுமார் தொலைவில் அமைந்துள்ளது. 1896 ஆம் ஆண்டு முதல், ஏதென்ஸில் உள்ள அமெரிக்கன் ஸ்கூல் ஆஃப் கிளாசிக்கல் ஸ்டடீஸ் மூலம் கொரிந்து அகழ்வாய்வுகளால் பண்டைய நகரத்தின் பெரும்பகுதியை கண்டறிந்துள்ளனர். மேலும் கிரேக்க பண்பாட்டு அமைச்சகம் அண்மையில் நடத்திய அகழ்வாய்வுகள் பழங்காலத்தின் முக்கியமான புதிய அம்சங்களை வெளிச்சத்திற்குக் கொண்டு வந்தன.  

கிறிஸ்தவர்களுக்கு புதிய ஏற்பாட்டில், உள்ள புனித பவுலின் இரண்டு கடிதங்களான முதல் மற்றும் இரண்டாவது கொரிந்தியர்களில் இருந்து கொரிந்து நன்கு அறியப்பட்டதாகும். திருத்தூதர் பவுலின் சமயப்பரப்பு பயணங்களின் ஒரு பகுதியாக, திருத்தூதர்களின் செயல்களிலும் கொரிந்து குறிப்பிடப்பட்டுள்ளது. கூடுதலாக, பௌசானியாஸின் *இரண்டாவது புத்தகம் Description of Greece* கொரிந்துக்கு அர்ப்பணிக்கப்பட்டுள்ளது.  

பண்டைய கொரிந்து கி.மு. 400 இல் 90,000 மக்கள்தொகை கொண்ட கிரேக்கத்தின் மிகப்பெரிய மற்றும் மிக முக்கியமான நகரங்களில் ஒன்றாகும். உரோமானியர்கள் கிமு 146 இல் கொரிந்துவை இடித்து, கிமு 44 இல் அதன் இடத்தில் ஒரு புதிய நகரத்தை உருவாக்கினர், பின்னர் அதை கிரேக்கத்தின் மாகாண தலைநகராக மாற்றினர்.  

## வரலாறு
ஆர்கோசுக்கு வடேக்கே உள்ள கொரிந்தியா ஓமர் காலத்திலேயே செல்வ செழிப்பு மிக்கதாக இருந்தது. கடல் தொடர்பு காரணமாக வெளிநாடுகளுடன் கடல்வழி தொடர்பு கொள்வது இதற்கு மிக எளிதாக இருந்தது. இதனால் இதன் பொருளாதாரம் எப்போதும் மேலோங்கி இருந்தது. ஏதென்சுக்கும் கொரிந்துக்கும் இடையில் வணிக போட்டி நிலவியதால் அடிக்கடி பிணக்கு இருந்துவந்தது. கொரிந்தியர்கள் கடலோடிகளாகவும் இருந்தனர்.
# சேகர் தத்



**சேகர் தத்** (*Shekhar Dutt*) என்பவர் இந்தியாவின் சத்தீஸ்கர் மாநிலத்தின் மேனாள் ஆளுநர் ஆவார். இவர் முன்னதாக இந்திய அரசின் பாதுகாப்பு அமைச்சகத்தின் செயலாளர் உட்பட பல்வேறு அதிகாரத்துவ பதவிகளில் பணியாற்றி உள்ளார். தற்போது இவர் தில்லியிலிருந்து வெளிவரும் கடல் மற்றும் கடற்கரை சார்ந்த கடல்சார் மாதாந்திர இதழின் ஆலோசகராக உள்ளார்.  

## பணி
தத் மத்தியப் பிரதேச இந்திய ஆட்சிப் பணியில் 1969ஆம் ஆண்டு தொகுதியினைச் சார்ந்தவர். தத் இந்திய இராணுவத்தில் குறுகிய கால ஆணைய அதிகாரியாகப் பணியாற்றியுள்ளார். 1971ல் இந்தியா-பாக்கிஸ்தான் போரின் போது பணியாற்றியதற்காக வீரத்திற்கான சேனா பதக்கம் வழங்கப்பட்டது. பழங்குடியினர் மற்றும் தாழ்த்தப்பட்டோர் நலத்துறையின் முதன்மைச் செயலர் மற்றும் பள்ளிக் கல்வி, விளையாட்டு மற்றும் இளைஞர் நலன் ஆகிய துறைகளின் முதன்மைச் செயலர் உட்பட மத்தியப் பிரதேச அரசாங்கத்தில் பல்வேறு பதவிகளை வகித்துள்ளார்.  

இந்தியச் சுகாதாரம் மற்றும் குடும்ப நல அமைச்சகத்தில் ஆயுர்வேதம், யோகா, இயற்கை மருத்துவம், யுனானி, சித்தா மற்றும் ஹோமியோபதி துறையின் செயலாளராக தத் நியமிக்கப்பட்டார். தலைமை இயக்குநராக இந்திய விளையாட்டு மேம்பாட்டு ஆணையத்தில் தத் முக்கிய பங்காற்றி ஆப்பிரிக்க-ஆசிய விளையாட்டுப் போட்டியினை இந்திய மாநகரான ஐதராபாத்தில் நவம்பர் 2003-ல் நடத்திட முக்கிய பங்காற்றினார்.  

இவர் இறுதியில் பாதுகாப்பு உற்பத்தித் துறையில் இணைச் செயலாளராக ஆனார். பின்னர் 2005-ல் இந்தியாவின் பாதுகாப்புச் செயலாளராகப் பொறுப்பேற்றார். ஜூலை 2007-ல், தத் பாதுகாப்பு செயலாளராக இருந்து ஓய்வு பெற்றார். பின்னர் இரண்டு ஆண்டுக் காலத்திற்குத் தேசிய துணைப் பாதுகாப்பு ஆலோசகராக நியமிக்கப்பட்டார்.  

செப்டம்பர் 2009-ல், டிசேல்ஸ் பல்கலைக்கழகத்தின் இயக்குநர் குழுவில் தத் நியமிக்கப்பட்டார்.  

23 சனவரி 2010 அன்று, இவர் சத்தீசுகரின் ஆளுநராகப் பொறுப்பேற்றார். 18 ஜூன் 2014 அன்று பதவியினை தானாக விலகும் வரை அந்தப் பதவியிலிருந்தார்.  

## கௌரவங்கள்/விருதுகள்

- மதிப்புறு முனைவர் பட்டம் மற்றும் சகாவாக ஸ்வான்சீ பல்கலைக்கழகம் 2018

## நூல்
11-பிப்ரவரி-2014 அன்று ஸ்ரீ சேகர் தத் எழுதிய நூல், “தற்கால இந்தியா பற்றிய பிரதிபலிப்புகள்”. இதனை இந்தியக் குடியரசுத் தலைவர் வெளியிட்டார்.
# துளு நாட்காட்டி

**துளு நாட்காட்டி** (**Tulu Calendar**) (துளு: ವೊರ್ಸೊ) கேரளா மாநிலத்தின் காசர்கோடு மாவட்டம் மற்றும் கர்நாடகா மாநிலத்தின் தட்சின கன்னடம் மற்றும் உடுப்பி மாவட்டப் பகுதியில் வாழும் துளு மொழி பேசும் துளு மக்கள் சூரிய நாட்காட்டியின் தங்கள் நாட்காட்டியை வகுத்துள்ளனர்.  

துளு நாட்காட்டியின் படி, ஆண்டின் முதல் நாளை *விசு பார்பா* என அழைக்கின்றனர். (ஆங்கில நாட்காட்டியின் படி ஏப்ரல் மாதத்தின் நடுவில் வரும்) . துளு நாட்காட்டியின் முதல் நாளை *திங்கடே/சிங்கடே* என்றும், இறுதி நாளை *சங்கராந்தி* என்றும் அழைப்பர்.  

துளுநாட்காட்டியின் 12 மாதங்களின் பெயர்கள்:  

1. பாக்கு (Paggu) (எப்ரல்-மே)
1. பேஷ்யா (Beshya) (மே-சூன்)
1. கார்தெல் (Kaartel) (சூன்_சூலை)
1. ஆடி (சூலை-ஆகஸ்டு)
1. சோனா (Sona) (ஆகஸ்டு-செப்டம்பர்)
1. நிர்னாளா/கன்யா (Nirnaala/ Kanya) (செப்டம்பர்-அக்டோபர்)
1. போந்தியோலு (Bontyolu) (அக்டோபர்-நவமபர்)
1. ஜார்தே (Jaarde) (நவம்பர்-டிசம்பர்)
1. பெராதே (Peraarde) (டிசம்பர்-ஜனவரி)
1. பொன்னி/புயுன்தேல் Ponny/Puyinthel (ஜனவர்-பிப்ரவரி)
1. மாயி (Maayi) (பிப்ரவரி-மார்ச்)
1. சுக்கி (Suggi) (மார்ச்-ஏப்ரல்)
# பெரியாண்டர்


**பெரியாண்டர்** (*Periander* (; ; இறப்பு கி.மு. 585 ) என்பவர் பண்டைய கிரேக்கத்தின் பண்டைய கொரிந்துவை ஆண்ட சைப்செலிட் வம்சத்தின் இரண்டாவது சர்வாதிகாரி ஆவார். கொரிந்து வரலாற்றில் பெரியாண்டரின் ஆட்சி காலமே வளமான காலமாகும். ஏனெனில் இவரது நிர்வாக திறமை கொரிந்துவை கிரேக்கத்தின் பணக்கார நகர அரசுகளில் ஒன்றாக மாற்றியது.   இவர் ஒரு நியாயமான மன்னர் என்று கூறுகின்றனர். இவர் கொரிந்துவில் குடிமக்களிடையே பொருளாதார சமத்துவம் ஏற்படவேண்டி பல சட்டதிட்டங்களைக் கொண்டுவர உழைத்தார். இவர் பெரும்பாலும் கிரேக்கத்தின் ஏழு பரம ஞானிளில் ஒருவராகக் கருதப்படுகிறார். கிமு 6 ஆம் நூற்றாண்டின் மனிதர்கள் தங்கள் ஞானத்திற்காக பல நூற்றாண்டுகள் புகழ் பெற்றனர். (மற்ற ஏழு பரம ஞானிகளாக பெரும்பாலும் தேலேஸ், சோலோன், கிளியோபுலஸ், சிலோன், பயாஸ், பிட்டகஸ் ஆகியோர்.)  

## வாழ்க்கை

### குடும்பம்
பெரியாண்டர் கொரிந்தின் இரண்டாவது சர்வாதிகாரியும், சைப்செலிட் வம்சத்தின் நிறுவனர் சிப்செலஸின் மகனும் ஆவார். சிப்செலசின் மனைவிக்கு கிரேடியா என்று பெயர். அவரும் அவரது மகன் பெரியாண்டரும் ஒன்றாக படுத்ததாக வதந்திகள் பரவின. தாய்க்கு ஏற்பட்ட துன்பமும், தந்தையின் மீதான கோபமும் லைகோஃப்ரானை கோர்சிரா தீவில் தஞ்சம் அடையச் செய்தது. பெரியாண்டர் வயதான காலத்தில், தன் வாரிசைத் தன் பக்கத்தில் வைத்துக் கொள்ள விரும்பி, லைகோஃப்ரானை அழைத்தார்.  

### ஆட்சி
பெரியாண்டர் கொரிந்துவை பண்டைய கிரேக்கத்தின் முக்கிய வர்த்தக மையங்களில் ஒன்றாக உருவாக்கினார். *புகழ்பெற்ற தத்துவஞானிகளின் வாழ்க்கை மற்றும் கருத்துகளில்*, ஏழு பரம ஞானியர் யார் என்பதில் எழுத்தாளர்களிடையே கருத்து வேறுபாடு உள்ளது என்று டியோஜெனெஸ் லார்டியஸ் சுட்டிக்காட்டுகிறார். பெரியாண்டர் கொரிந்துவில் சீர்திருத்தத்தை மேம்படுத்த முயன்றதாகக் கூறப்படுகிறது; அவர் டியோஜெனெஸ் லேர்டியஸின் பட்டியலில் காணப்பட்டாலும், இவரது தீவிர செயல்பாடுகளும் சர்வாதிகார செயல்களும் இவரை ஞானிகளை விட பிரபலமான சர்வாதிகாரிகளின் பட்டியலில் மிகவும் பொருத்தமானதாக ஆக்குகின்றன.
# பேலா மாதுர்யா திரிவேதி



**பேலா மாதுர்யா திரிவேதி** (*Bela Madhurya Trivedi*)(பிறப்பு 10 ஜூன் 1960) என்பவர் இந்திய உச்ச நீதிமன்றத்தின் நீதிபதி ஆவார். இவர் இதற்கு முன்பு 9 பிப்ரவரி 2016 முதல் குசராத் உயர் நீதிமன்றத்தின் நீதிபதியாகப் பணியாற்றினார். இவர் முன்பு குசராத் உயர்நீதிமன்றத்தின் கூடுதல் நீதிபதியாக 17 பிப்ரவரி 2011 முதல் 27 ஜூன் 2011 வரை பணியாற்றினார். இதன் பின்னர் இராஜஸ்தான் உயர் நீதிமன்றத்தின் கூடுதல் நீதிபதியாக பணியாற்றினார். இவர் 2021 ஆம் ஆண்டு ஆகத்து மாதம் 31 ஆம் நாள் உச்சநீதிமன்றத்தின் நீதிபதிகளில் ஒருவராக நியமிக்கப்பட்டார். இவர் குசராத்திலிருந்து இப்பதவியைப் பெற்ற முதல் பெண் நீதிபதி ஆவார். இவர் 2025 ஆம் ஆண்டு மே 16 ஆம் நாளில் ஓய்வு பெற்றார்.
# மந்தின்


**மந்தின்** என்பது (மலாய்: *Mantin*; ஆங்கிலம்: *Mantin*; சீனம்: 曼丁); மலேசியா, நெகிரி செம்பிலான் மாநிலத்தில், சிரம்பான் மாவட்டத்தில் அமைந்துள்ள ஒரு நகரம். சிரம்பான் நகரில் இருந்து 17 கி.மீ.; கோலாலம்பூர் மாநகரில் இருந்து 41 கி.மீ.; தொலைவில் அமைந்து உள்ளது.  

மந்தின் நகரத்திற்கு செத்துல் *(Setul)* என்றும்; மந்தின் என்றும் என இரண்டு பெயர்கள் உள்ளன. செத்துல் என்பது ஒரு தாவரத்தின் பெயராகும்.  

நெகிரி செம்பிலான் மாநிலத்தில் மந்தின் ஈயச் சுரங்கங்களுக்குப் பெயர் பெற்ற இடமாகும். 1800-ஆம் ஆண்டுகளில் இங்கு நிறைய ஈயச் சுரங்கங்கள் இருந்தன. கோங் சாங் *(Kong Sang)* எனும் பிரபல சீனத் தொழிலதிபருக்குச் சொந்தமாகப் பல ஈயச் சுரங்கங்கள் இருந்ததாகவும் அறியப் படுகிறது.  

## வரலாறு

1860-ஆம் ஆண்டில் சிரம்பான், சுங்கை ஊஜோங் பகுதியில் கீ ஹின் - ஹாய் சான் இரகசியக் கும்பல்களுக்கு இடையில் பயங்கரமான சண்டை நடந்தது.  

அதில் காப்பித்தான் செங் மிங் லீ *(Kapitan Seng Ming Lee)* என்பவர் கொல்லப் பட்டார். இவரின் சந்ததியினர் மந்தினுக்குத் தப்பிச் சென்றனர். அந்த நிகழ்ச்சியில் இருந்து மந்தின் வரலாற்றின் தொடக்கக் கால அறியப் படுகிறது. செங் மிங் லீயின் கொள்ளுப் பேரப் பிள்ளைகள் இன்னும் மந்தினில் வசிக்கின்றனர்.  

### போர்க் கால அகதிகளின் மறைவிடம்

மலைகளால் சூழப்பட்ட பள்ளத்தாக்கில் மந்தின் அமைந்து உள்ளது. அந்த வகையில் போர்க் கால அகதிகளுக்கும்; குற்றச் செயல் அகதிகளுக்கும் மிகவும் பிடித்தமான சரணாலயமாகவும், மறைவிடமாகவும் மந்தின் விளங்கி வருகிறது.  

1943-ஆம் ஆண்டில் மலாயாவை ஜப்பானியர் ஆக்கிரமிப்பு செய்த போது, சீன ஹக்கா இனத்தவர் பெரிய அளவில் இங்கு குடியேறினர். மந்தின் புவியியல் அமைப்பிடம் ஒரு பள்ளத்தாக்கில் இருந்ததால், 1903-ஆம் ஆண்டு வரையில், முக்கிய போக்குவரத்துகளின் மூலமாக அணுக முடியாத இடமாக இருந்தது.  

### கோலாலம்பூர் சிரம்பான் இரயில் பாதை

1903-ஆம் ஆண்டில் தான் கோலாலம்பூரில் இருந்து சிரம்பானுக்கு ஓர் இரயில் பாதை போடப் பட்டது. அந்த இரயில் பாதை பத்தாங் பெனார் நகரம் வழியாக செல்கிறது. அதன் வழி மந்தின் நகரத்தின் மேற்குப் பகுதிக்குச் செல்ல முடிந்தது.  

அந்த நேரத்தில், பிரித்தானிய சுரங்க முதலாளிகள் பெருமளவிலான ஈயத் தூர்வாரிகளை மந்தினுக்குள் கொண்டு வந்தனர். அதன் விளைவாக ஈயச் சுரங்கத் தொழில் அந்த நகரத்திற்குப் பொருளாதார ஏற்றத்தையும் கொண்டு வந்தது.  

==மந்தின் பகுதியில் உள்ள தமிழ்ப்பள்ளிகள்===  

மந்தின் சுற்றுவட்டாரப் பகுதியில் 2 தமிழ்ப்பள்ளிகள் உள்ளன. 392 மாணவர்கள் பயில்கிறார்கள். 45 ஆசிரியர்கள் பணியாற்றுகிறார்கள்.  

| NBD4077 | மந்தின் | SJK(T) Ldg Cairo | **கெய்ரோ தோட்டத் தமிழ்ப்பள்ளி** | 71700 | மந்தின் | 163 | 18 |  |
| --- | --- | --- | --- | --- | --- | --- | --- | --- |
| NBD4086 | பாஜம் | SJK(T) Tun Sambanthan | **துன் சம்பந்தன் தமிழ்ப்பள்ளி** | 71700 | மந்தின் | 229 | 27 | } |
# சங்கராந்தி


**சங்கராந்தி** என்பது இந்துக்களின் பஞ்சாங்கம் மற்றும் ஜோதிட சாஸ்திரத்தில், 12 இராசிகள் கொண்ட ராசிச் சக்கரத்தில் சூரியன் ஒரு இராசியிலிருந்து அடுத்த இராசிக்கு இடம் பெயர்வதை குறிக்கிறது. எனவே ஒரு ஆண்டு 12 சங்கராந்திகள் கொண்டுள்ளது.  

சூரிய நாட்காட்டியைப் பின்பற்றும் ஆந்திரப் பிரதேசம், தமிழ்நாடு, கேரளா, துளுநாடு, கர்நாடகா, தெலுங்கானா, பஞ்சாப், ஒடிசா, மிதிலை பிரதேசம், பிகார் மற்றும் நேபாளம் பகுதிகளில் ஒவ்வொரு சங்கராந்தியும், ஒரு மாதத்தின் தொடக்கமாகக் குறிக்கப்படுகிறது. மறுபுறம், வங்காள நாட்காட்டி மற்றும் அசாமிய நாட்காட்டிகளைப் பின்பற்றும் பகுதிகளில், சங்கராந்தி ஒவ்வொரு மாதத்தின் முடிவிலும், அடுத்த நாள் புதிய மாதத்தின் தொடக்கமாகவும் குறிக்கப்படுகிறது.  

## முக்கியமான சங்கராந்திகள்
- **மகர சங்கராந்தி**: சூரியன் அதன் வான்பாதையில் மகர ராசியில் (மகரம்) சனவரி 14 அல்லது 15ஆம் தேதிக்கு மாறுவதையும், ஆறு மாத உத்தராயணக் காலத்தின் தொடக்கத்தையும் குறிக்கிறது.
# பாமிதிகாந்தம் சிறீ நரசிம்மா


**பாமிதிகாந்தம் சிறீ நரசிம்மா** (*Pamidighantam Sri Narasimha*)(பிறப்பு 3 மே 1963) என்பவர் இந்திய உச்ச நீதிமன்றத்தின் நீதிபதி ஆவார். இவர் இந்தியாவின் முன்னாள் கூடுதல் தலைமை வழக்கறிஞர் ஆவார். அயோத்தி உரிமைப் பிரச்சனை மற்றும் இந்திய மட்டைப்பந்து கட்டுப்பாட்டு வாரிய வழக்குகளில் பணியாற்றியதால் இவர் நன்கு அறியப்பட்டுள்ளார்.  

தலைமை நீதிபதியாக நியமிக்கப்படும் நடைமுறையில் மூத்தோருக்கு வாய்ப்பு எனும் மரபு பின்பற்றப்பட்டால், இவர் இந்தியாவின் 55வது தலைமை நீதிபதியாகப் பதவியேற்க வாய்ப்பு உள்ளது.
# ஜிதேந்திர குமார் மகேசுவரி


**ஜிதேந்திர குமார் மகேசுவரி** (*Jitendra Kumar Maheshwari*)பிறப்பு 29 ஜூன் 1961) என்பவர் இந்திய உச்ச நீதிமன்றத்தின் நீதிபதி ஆவார். இவர் சிக்கிம் உயர்நீதிமன்றத்தின் முன்னாள் தலைமை நீதிபதி ஆவார். இதற்கு முன், ஆந்திரப் பிரதேச உயர் நீதிமன்றத்தின் தலைமை நீதிபதியாகவும், மத்தியப் பிரதேச உயர் நீதிமன்ற நீதிபதியாகவும் பணியாற்றினார் . இவர் மத்தியப் பிரதேசத்தில் உள்ள ஜூராவில் பிறந்தார். இவர் நீதிபதியாகப் பதவி உயர்வு பெறுவதற்கு முன்பாக குவாலியரில் வழக்கறிஞராக இருந்தார்.
# புளியனூர்


**புளியனூர்** (*Puliyanoor*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சிங்காரப்பேட்டை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 61 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 232 கிலோமீட்டர் தொலைவிலும் உள்ளது.  

## மேற்கோள்
# புள்ளவேடம்பதி


**புள்ளவேடம்பதி** (*pullavadampadi*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கதவணி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 9 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 101, மொத்த மக்கள் தொகை 412, இதில் 217 ஆண்களும், 195 பெண்களும் அடங்குவர்.  

## தொழில்
இங்குள்ள மக்களின் முக்கியத் தொழில்கள் மாமரம், தென்னைமரம், மற்றும் மஞ்சள் பயிரிடுதல் போன்றவை ஆகும்.  

## மேற்கோள்
# புங்கனை


**புங்கனை** (*Punganai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 69 கிலோமீட்டர் தொலைவிலும், ஊத்தங்கரையில் இருந்து 19 கிலோமீட்டர் தொலைவிலும், சென்னையில் இருந்து 228 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 14, மொத்த மக்கள் தொகை 56, இதில் 28 ஆண்களும், 28 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- புங்கனை பெருமாள் கோயில்
- புங்கனை மாரியம்மன் கோயில்

## மேற்கோள்
# மீனாட்சி மதன் ராய்


**மீனாட்சி மதன் ராய்** (*Meenakshi Madan Rai*)(பிறப்பு 12 ஜூலை 1964) என்பவர் இந்திய நீதிபதி ஆவார். இவர் தற்போது சிக்கிம் உயர் நீதிமன்றத்தின் தற்காலிக தலைமை நீதிபதியாக பணியாற்றி வருகிறார். சிக்கிமில் உள்ள கேங்டாக்கில் பிறந்த ராய், தில்லி பல்கலைக்கழகத்தில் கல்லூரி கல்வியினை முடித்துள்ளார்.
# பூசம்பட்டி


**புங்கனை** (*Pusampatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கீழ்குப்பம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 5 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 49, மொத்த மக்கள் தொகை 192, இதில் 97 ஆண்களும், 95 பெண்களும் அடங்குவர்.  

## மேற்கோள்

}
# இராமகிருஷ்ணம்பதி


**இராமகிருஷ்ணம்பதி** (*Ramakrishnampathy*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ராமகிருஷ்ணம்பதி ஊராட்சிக்கு உட்பட்டது.  

## வரலாறு
இராமகிருஷ்ணம்பதி பகுதியில் இரண்டு நடுகற்கள் உள்ளன. நடுகல்லில் ஒரு வீரனின் புடைப்புச் சிற்பம் உள்ளது. நடுகல்லில் உள்ள கல்வெட்டில் *கட்டிணைபருமரது பத்தாவது ஆட்சி ஆண்டில் பெரும்பாணதி அரையன் என்பவன் கங்க நாட்டை ஆண்ட காலத்தில் அதிவகூர் என்ற இடத்தில் இவ்வீரன் தொறு கொண்டபோது மாண்டான்* என்று தெரிகிறது. *அதிவகூர்* என்பதே *இராமகிருஷ்ணம்பதி*யின் பழைய பெயராக இருக்கலாம் என்று கருதப்படுகிறது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 19 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 505, மொத்த மக்கள் தொகை 1,967, இதில் 1,026 ஆண்களும், 941 பெண்களும் அடங்குவர்.  
## மேற்கோள்
# சேகர் குமார் யாதவ்


**சேகர் குமார் யாதவ்** (*Shekhar Kumar Yadav*)(16 ஏப்ரல் 1964) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றம் நீதிபதியாக உள்ளார். யாதவ் திசம்பர் 12, 2019 முதல் இப்பதவியில் உள்ளார். இவரது வழக்கத்திற்கு மாறான நீதித்துறை கருத்துகளால் செய்திகளில் இவரது கருத்துக்கள் விவாதப்பொருளானது.  

## கல்வியும் நீதிபதி பணியும்
யாதவ் அலகாபாத் பல்கலைக்கழகத்தில் 1988ஆம் ஆண்டு சட்டம் படித்துப் பட்டம் பெற்றார். பின்னர் 1990ஆம் ஆண்டு அலகாபாத் நீதிமன்றத்தில் வழக்கறிஞராகப் பதிவு செய்துகொண்டு பயிற்சி பெற்றார். நீதிபதியாகப் பொறுப்பேற்பதற்கு முன்பாக இந்திய இரயில்வே, பூர்வாஞ்சல் பல்கலைக்கழகம் மற்றும் இந்திய ஒன்றியம் முதலிய அமைப்புகளின் சட்ட ஆலோசகராகப் பணியாற்றினார். திசம்பர் 2019-ல் அலகாபாத் உயர்நீதிமன்றத்தின் கூடுதல் நீதிபதியாக நியமிக்கப்பட்ட யாதவ், 2021 மார்ச் மாதம் நிரந்தர நீதிபதியாக நியமிக்கப்பட்டார்.
# ரெட்டிப்பட்டி


**ரெட்டிப்பட்டி** (*Reddipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், சென்னையில் இருந்து 241 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1008, மொத்த மக்கள் தொகை 3988, இதில் 2049 ஆண்களும், 1939 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  
## மேற்கோள்
# 2,3,6-மும்மெத்தில்பீனால்


**2,3,6-மும்மெத்தில்பீனால்** (*2,3,6-Trimethylphenol*) C<sub>9</sub>H<sub>12</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். உயிர்ச்சத்து ஈ தயாரிப்பதற்கு ஒரு முன்னோடிச் சேர்மமாக 2,3,6-மும்மெத்தில்பீனால் பயன்படுகிறது. மும்மெத்தில்பீனாலின் பல்வேறு சமபகுதியச் சேர்மங்களில் பரவலாகப் பயன்படுத்தப்படுவது இந்த சமபகுதியச் சேர்மமமேயாகும்.  
## தயாரிப்பு
ஒரு திண்ம அமிலத்தின் முன்னிலையில் மெட்டா-கிரெசாலை மெத்தனாலுடன் சேர்த்து மெத்திலேற்ற வினைக்கு உட்படுத்தி 2,3,6-மும்மெத்தில்பீனால் தயாரிக்கப்படுகிறது.
# வினீத் சரண்


**வினீத் சரண்** (*Vineet Saran*) என்பவர் இந்திய உச்ச நீதிமன்றத்தின் நீதிபதி ஆவார். இவர் ஒரிசா உயர்நீதிமன்றத்தின் முன்னாள் தலைமை நீதிபதி ஆவார். இவர் கர்நாடக உயர்நீதிமன்றம் மற்றும் அலகாபாத் உயர்நீதிமன்றத்தின் முன்னாள் நீதிபதியும் ஆவார்.  

## நீதிபதி பணி
நீதிபதி வினீத் சரண் 1957 மே 11 அன்று பிறந்தார். இவர் 28 ஜூலை 1980 அன்று வழக்கறிஞராகப் பதிவு செய்யப்பட்டார். அலகாபாத் உயர்நீதிமன்றத்தில் சட்டம் தொடர்பான அனைத்து விடயங்களிலும் பயிற்சி பெற்றார். 2002ஆம் ஆண்டு பிப்ரவரி 14 அன்று அலகாபாத் உயர் நீதிமன்றத்தின் நிரந்தர நீதிபதியாக நியமிக்கப்பட்டார். பின்னர் 16 பிப்ரவரி 2015 அன்று கர்நாடக உயர் நீதிமன்றத்திற்கு பணியிட மாற்றம் பெற்றார். 26 பிப்ரவரி 2016 அன்று ஒரிசா உயர் நீதிமன்றத்தின் தலைமை நீதிபதியாக நியமிக்கப்பட்டார்.  

சரண், ஆகஸ்ட் 8, 2018 அன்று இந்திய உச்ச நீதிமன்ற நீதிபதியாக நியமிக்கப்பட்டார்.
# இராபர்ட் நெல்சன்

**இராபர்ட் நெல்சன் (Robert Nelson)** அமெரிக்காவைச் சேர்ந்த ஓர் பூச்சியியல் நிபுணர் ஆவார். 1903-1906 ஆம் ஆண்டுகள் காலத்தில் இவர் வாழ்ந்தார். கூட்டாட்சி விவசாயம் மற்றும் பூச்சியியல் துறைகளில் செயல்பட்ட இவர் அமெரிக்காவின் பூச்சியியல் சங்கத்தின் தலைவராகவும் இருந்தார்.  

## ஆரம்ப கால வாழ்க்கை
அமெரிக்க மாநிலமான நெப்ராசுகாவிலுள்ள பிரிசுட்டோ கிராமத்தில் 1903 ஆம் ஆண்டு சூன் மாதம் 13 ஆம் தேதியன்று நெல்சன் ஒரு பண்ணையில் பிறந்தார்.  

## கல்வி
நெல்சன் 1929 ஆம் ஆண்டில் நெப்ராசுகா பல்கலைக்கழகத்தில் இளம் அறிவியல் பட்டமும் தொடர்ந்து முதுநிலை அறிவியல் பட்டமும் பெற்றார்.  

## தொழில்
நெல்சன் படிப்பை முடித்தவுடன், 1931 ஆம் ஆண்டில் அமெரிக்க வேளாண்மைத் துறையின் பூச்சியியல் மற்றும் தாவர தனிமைப்படுத்தல் பணியகத்தால் பணியமர்த்தப்பட்டார். இவரது முழு வாழ்க்கையும் இந்நிறுவனத்தின் பல்வேறு பதவிகளில் கழிந்தது. 1946 ஆம் ஆண்டு பூச்சிக்கொல்லி மற்றும் மென்னுண்ணிக் கொல்லி திரையிடல் பிரிவுக்குப் பொறுப்பேற்றார். 1953 ஆம் ஆண்டு இதே நிறுவனத்தின் வேளாண் ஆராய்ச்சி சேவைப் பிரிவுக்கு, குறிப்பாக வேளாண்மை துறையின் பூச்சியியல் ஆராய்ச்சிக் கிளைக்கு மாற்றப்பட்டார்.  

இந்த நேரத்தில் நெல்சன் அயோவா மாநில கல்லூரியிலும் ஓகையோ மாநில பல்கலைக்கழகத்திலும் மேலும் சில பட்டதாரி நிலைப் படிப்புகளைப் படித்தார்.  

1947 ஆம் ஆண்டில் தொடங்கி இவர் இரசாயன சிறப்பு உற்பத்தியாளர்கள் சங்கத்தின் பூச்சிக்கொல்லி அறிவியல் குழுவில் ஒரே நேரத்தில் பணியாற்றினார்.  

## நிர்வாகப் பணி
1955 ஆம் ஆண்டு மார்ச்சு மாதம் 14 ஆம் தேதிக்கும் 1969 ஆம் ஆண்டு சனவரி மாதம் 16 ஆம் தேதிக்கும் இடைப்பட்ட காலத்தில் நெல்சன் ஐரோப்பிய விண்வெளி முகமையில் பல்வேறு பதவிகளை வகித்தார்.  

அமெரிக்க வேளாண்மைத் துறையிலிருந்து ஓய்வு பெற்றவர் என்றாலும் ஐரோப்பிய விண்வெளி முகமை நிர்வாகத்தில் தொடர்ந்து செயலில் இருந்தார். நெல்சன் 1971 இல் அதன் தலைவராகவும் ஆனார்.  

## ஓய்வு
1972 இல் உண்மையிலேயே ஓய்வு பெற்ற பிறகு நெல்சனும் அவரது மனைவியும் லான்காம், மேரிலாந்திற்கு குடிபெயர்ந்தனர், 1987 ஆம் ஆண்டு ஐரோப்பிய விண்வெளித்துறை முகமையின் கிழக்கு கிளை எல்.ஓ ஓவார்டு சிறப்புமிக்க சாதனையாளர் விருது வழங்கி கௌரவித்தது. பின்னர் இவர்கள் பென்சில்வேனியாவுக்கு இடம்பெயர்ந்தனர். 1991 ஆம் ஆண்டு நவம்பர் 8 அன்று நெல்சன் இறந்தார்  

## மரபு
பேராசிரியர் மார்வின் ஆரிசு என்பவரால் நிறுவப்பட்ட ராபர்ட் எச். நெல்சன் சிம்போசியம் இவரது நினைவாக நிறுவப்பட்டது. ஆண்டுதோறும் சிம்போசியம் அமைப்பு நிகழ்ச்சிகளை நடத்துகிறது.
# கல்லா அருணா குமாரி



**கல்லா அருணா குமாரி** (**Galla Aruna Kumari) ஓர்** இந்திய அரசியல்வாதியாவார். இவர் முன்னாள் இந்திய நாடாளுமன்ற உறுப்பினரும் சமூக ஆர்வலருமான பதுரி ராசகோபால நாயுடுவின் மகள் ஆவார். தற்போது தெலுங்கு தேசம் கட்சியின் தலைமைக்குழு உறுப்பினராக உள்ளார். இந்தியாவின் ஆந்திரப் பிரதேச அரசாங்கத்தில் புவியியல் மற்றும் சுரங்கத் துறை அமைச்சராகவும் சந்திரகிரி தொகுதியின் சட்டமன்ற உறுப்பினராகவும் இருந்தார். 2014 ஆம் ஆண்டு இவர் தெலுங்கு தேசம் கட்சியில் சேர்ந்தார்.  

அருணா குமாரி தொழிலதிபரும் அமர ராசா குழும நிறுவனங்களின் நிறுவனருமான கல்லா ராமச்சந்திர நாயுடுவை மணந்தார்,. லேக் வியூ கல்லூரியில் கணினி அறிவியலில் இளம் அறிவியல் பட்டம் பெற்றார். கிரைசுலர் ஆணையகரக நிறுவனத்தில் கணினி நிபுணராகவும், விற்பனைப் பிரிவில் மேலாண்மை தகவல் அமைப்புகளுக்கான துறைத் தலைவராகவும் பணியாற்றினார். இவரது அரசியல் வாழ்க்கையில் ஆந்திரப் பிரதேச மகிளா காங்கிரசின் தலைவர் மற்றும் பிரதேச காங்கிரசு கமிட்டியின் பொதுச் செயலர் ஆகிய பதவிகளிலும் இருந்தார். 1989 ஆம் ஆண்டு முதல் 1994, மற்றும் 1999-2014 வரை சந்திரகிரி தொகுதியின் சட்டமன்ற உறுப்பினராக , ஆந்திரப் பிரதேச முதல்வர் மறைந்த ஒய்.எசு. ராசசேகர ரெட்டியின் முதலாவது ஆட்சிக் காலத்தில் இருந்தார். உலகளாவிய சுகாதார திட்டம், *ஆரோக்யசிறீ* . காங்கிரசு அரசாங்கத்தின் இரண்டாவது ஆட்சியின் போது சாலைகள் மற்றும் கட்டிடங்களுக்கான அமைச்சராகவும் சில காலம் இருந்தார். அருணா குமாரி தெலுங்கில் பல நாவல்களை எழுதியுள்ளார்.
# அ. சி. ஓகா


**அபய் சிறீனிவாசு ஓகா** (*A. S. Oka*)(பிறப்பு 25 மே 1960) என்பவர் இந்திய உச்ச நீதிமன்றத்தின் நீதிபதி ஆவார். இவர் கர்நாடக உயர் நீதிமன்றத்தின் முன்னாள் தலைமை நீதிபதி மற்றும் பம்பாய் உயர் நீதிமன்றத்தின் நீதிபதி ஆவார்.  

## கல்வி
ஓகா மே 25, 1960-ல் பிறந்தார். இவர் இளம் அறிவியல் மற்றும் சட்டப் படிப்பினை மும்பைப் பல்கலைக்கழகத்தில் முடித்தார். பின்ன்ர் ஓகா 28 ஜூன் 1983 அன்று வழக்கறிஞராகப் பதிவு செய்துகொண்டார். பம்பாய் உயர்நீதிமன்றத்தில், மேல்முறையீடு, அரசியலமைப்பு மற்றும் சேவை விஷயங்களில் 19 ஆண்டுகளாகப் பணியாற்றினார்.  

## நீதிபதியாக
ஓகா, 29 ஆகத்து 2003 அன்று பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர் நவம்பர் 12, 2005 அன்று நிரந்தர நீதிபதியாக நியமிக்கப்பட்டார். இவர் 30 ஏப்ரல் 2019 அன்று கர்நாடக உயர் நீதிமன்றத்தின் தலைமை நீதிபதியாக நியமிக்கப்பட்டார். பின்னர் 10 மே 2019 அன்று கர்நாடக உயர் நீதிமன்றத்தின் தலைமை நீதிபதியாகப் பதவியேற்றார்.
# உரோண்டா சுட்டிரவுடு



**உரோண்டா சுட்டிரவுடு** *(Rhonda M. Stroud)* (பிறப்பு: 1971) ஒரு பொருள் இயற்பியலாளரும் கோள் அறிவியலாளரும் ஆவார். இவர் ஐக்கிய அமெரிக்க நாவாய் ஆராய்ச்சி ஆய்வகத்தில் பணிபுரிகிறார். இங்கு இவர் மீநுண் பொருள்கள் பிரிவின் தலைமையேற்றுள்ளார். இவர் ஒருபால் படிகங்கள், காற்றுக்குழைவு உட்பட்ட மீநுண் கட்டமைப்பு ஆய்வில் பெயர்பெற்றவர். மேலும் இவர் வால்வெள்ளிகள். அண்டத் தூசு ஆய்வில் ஈடுபட்டுள்ளார். இவர் விண்கல் ஆய்வில் முத்லில் குவிமின்னணுக் கற்றைத் தொழில்நுட்பத்தைப் பயன்படுத்திய முன்னோடியும் ஆவார்.  
## கல்வியும் வாழ்க்கைப்பணியும்
இவர் 1991 இல் தன் இளவல் பட்டத்தைக் கார்னெல் பல்கலைக்கழகத்தில் இருந்து பெற்றார். இவர் 1996 இல் தன் முனைவர் பட்டத்தை புனித உலூயிசுஇல் உள்ள வாழ்சிங்டன் பல்கலைக்கழகத்தில் பெற்றார். இவர் 1996 இலேயே முதுமுனைவர் ஆய்வாளராக நாவாய் ஆராய்ச்சி ஆய்வகத்தில் சேர்ந்தார். பின்னர், இரண்டாண்டுகளில் அங்கேயே அறிவியல் பணியில் அமர்த்தப்பட்டார்.  
இவர் 2016 முதல் 2020 வரை நுண்பகுப்பாய்வியல் கழகத்தின் தலைவராகப் பணியாற்றியுள்ளார்.  

## தகைமைகள்
இவர் 1998 முதல் 2010 வரை அமெரிக்க இயற்பியல் கழகத்தின் ஆய்வுறுப்பினராகத் 2010 இல் தேர்வானார்.  

இவர் வானிலையியல் கழக ஆய்வுறுப்பினரும் ஆவார். சிறுகோளாகிய 8468 உரோண்டா சுட்டிரவுடு 2012 இல் இருந்து இவரது பெயரால் வழங்கப்படுகிறது.